ΑΠΟΦΑΣΗ αριθ. 6/91 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΑΝΔΟΡΑΣ της 12ης Ιουλίου 1991 σχετικά με τις λεπτομέρειες εφαρμογής της αμοιβαίας συνδρομής που προβλέπεται στο άρθρο 15 της συμφωνίας μεταξύ της Κοινότητας και της Ανδόρας (91/471/ΕΟΚ)

Η ΜΕΙΚΤΗ ΕΠΙΤΡΟΠΗ,

Έχοντας υπόψη:

τη συμφωνία, με τη μορφή ανταλλαγής επιστολών, μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, και ιδίως το άρθρο 15 παράγραφος 2,

Εκτιμώντας:

ότι, για τη σωστή λειτουργία της συμφωνίας, απαιτείται στενή συνεργασία μεταξύ των αρχών των συμβαλλόμενων μερών που έχουν αναλάβει την εφαρμογή των διατάξεων της,

ΑΠΟΦΑΣΙΖΕΙ:

Άρθρο 1

Η παρούσα απόφαση καθορίζει τους όρους με τους οποίους οι διοικητικές αρχές που έχουν αναλάβει στην Κοινότητα και στην Ανδόρα την εφαρμογή των διατάξεων της συμφωνίας συνεργάζονται μεταξύ τους για να εξασφαλίσουν την τήρηση αυτών των διατάξεων.

Άρθρο 2

Κατά την έννοια της παρούσας απόφασης, νοούνται ως:

- «διατάξεις», το σύνολο των διατάξεων της συμφωνίας με εξαίρεση τις διατάξεις που προβλέπονται στο άρθρο 11 της συμφωνίας,

- «αιτούσα αρχή», η αρμόδια αρχή ενός μέρους της συμφωνίας που διατυπώνει αίτηση για βοήθεια,

- «αρμόδια αρχή», η αρμόδια αρχή ενός μέρους της συμφωνίας στην οποία απευθύνεται η αίτηση για βοήθεια.

Άρθρο 3

Η υποχρέωση για βοήθεια που προβλέπεται από την παρούσα απόφαση δεν αφορά την κοινοποίηση πληροφοριών ή εγγράφων που λαμβάνονται από τις διοικητικές αρχές οι οποίες αναφέρεται στο άρθρο 1 στο πλαίσιο των εξουσιών που ασκούν κατόπιν αιτήσεως της δικαστικής αρχής.

Ωστόσο, όταν πρόκειται για τη συνδρομή κατόπιν αιτήσεως, αυτή η κοινοποίηση πραγματοποιείται σε όλες τις περιπτώσεις όπου συγκατατίθεται η δικαστική αρχή της οποίας πρέπει να ζητηθεί σχετικά η γνώμη.

ΤΙΤΛΟΣ Ι ΣΥΝΔΡΟΜΗ ΚΑΤΟΠΙΝ ΑΙΤΗΣΕΩΣ

Άρθρο 4

1. Κατόπιν αιτήσεως της αιτούσας αρχής, η αρμόδια αρχή της κοινοποιεί όλες τις πληροφορίες που θα της δώσουν τη δυνατότητα να εξασφαλίσει την τήρηση των διατάξεων οι οποίες αναφέρονται στο άρθρο 1 της παρούσας απόφασης.

2. Για να προμηθευτεί τις πληροφορίες που της ζητούνται, η αρμόδια αρχή ή η διοικητική αρχή στην οποία έχει απευθυνθεί αυτή η τελευταία, προβαίνει στα όρια των αρμοδιοτήτων της σαν να επρόκειτο για δικό της λογαριασμό ή κατόπιν αιτήσεως μιας άλλης αρχής του εδάφους της.

Άρθρο 5

Κατόπιν αιτήσεως της αιτούσας αρχής, η αρμόδια αρχή της χορηγεί κάθε βεβαίωση, καθώς και κάθε έγγραφο ή επικυρωμένο αντίγραφο του εγγράφου που διαθέτει ή που προμηθεύεται, με τους όρους που αναφέρονται στο άρθρο 4 παράγραφος 2 και που αναφέρονται σε ενέργειες στις οποίες εφαρμόζονται οι διατάξεις.

Άρθρο 6

1. Κατόπιν αιτήσεως της αιτούσας αρχής, η αρμόδια αρχή γνωστοποιεί στον παραλήπτη ή φρονίζει να του γνωστοποιηθεί, τηρώντας τους κανόνες που ισχύουν στο έδαφος όπου είναι εγκαταστημένη, κάθε πράξη ή απόφαση των διοικητικών αρχών που αφορά την εφαρμογή των διατάξεων.

2. Οι αιτήσεις για γνωστοποίηση, που αναφέρουν το αντικείμενο της πράξης ή της απόφασης που θα γνωστοποιηθεί, συνοδεύονται από μετάφραση στην επίσημη γλώσσα ή σε μία από τις επίσημες γλώσσες του εδάφους στο οποίο έχει την έδρα του η αρμόδια αρχή με την επιφύλαξη γι' αυτήν την τελευταία της δυνατότητας να αρνηθεί την κοινοποίηση αυτής της μετάφρασης.

Άρθρο 7

Κατόπιν αιτήσεως της αιτούσας αρχής, η αρμόδια αρχή ασκεί ή φροντίζει να ασκηθεί στο μέτρο του δυνατού ειδική εποπτεία:

α) στα πρόσωπα για τα οποία είναι εύλογο και δικαίως να πιστεύεται ότι παραβαίνουν τις διατάξεις, και ιδιαίτερα στις μετακινήσεις των προσώπων αυτών 7 β) στους τόπους όπου εναποθηκεύονται εμπορεύματα με όρους τέτοιους που να αφήνουν λογικά να υποτεθεί ότι έχουν ως σκοπό να τροφοδοτήσουν ενέργειες αντίθετες προς τις διατάξεις 7 γ) στις διακινήσεις εμπορευμάτων που έχουν επισημανθεί ότι μπορούν να αποτελέσουν αντικείμενο ενεργειών αντίθετων προς τις διατάξεις 7 δ) στα μεταφορικά μέσα για τα οποία είναι εύλογο να πιστεύεται ότι χρησιμοποιούνται για να πραγματοποιήσουν ενέργειες αντίθετες προς τις διατάξεις.

Άρθρο 8

Κατόπιν αιτήσεως της αρχής, η αρμόδια αρχή κοινοποιεί, ιδίως με τη μορφή εκθέσεων ή άλλων εγγράφων ή επικυρωμένων αντιγράφων τους ή αποσπασμάτων, κάθε πληροφορία που διαθέτει ή που προμηθεύεται με τους όρους που αναφέρονται στο άρθρο 4 παράγραφος 2 όσον αφορά ενέργειες που έχουν βεβαιωθεί ή προμελετηθεί και οι οποίες είναι ή θεωρούνται από την αιτούσα αρχή ότι είναι αντίθετες προς τις διατάξεις.

Ωστόσο, η κοινοποίηση πρωτότυπων εγγράφων και η παράδοση αντικειμένων πραγματοποιείται μόνον εφόσον δεν αντίκεινται στους κανόνες που ισχύουν στο έδαφος όπου έχει την έδρα της η αρμόδια αρχή.

Άρθρο 9

1. Ύστερα από αίτηση της αιτούσας αρχής, η αρμόδια αρχή προβαίνει ή φροντίζει ώστε να γίνουν κατάλληλες έρευνες όσον αφορά ενέργειες που είναι ή φαίνονται στην αιτούσα αρχή ως αντίθετες προς τις διατάξεις.

Για να πραγματοποιήσει αυτές τις έρευνες η αρμόδια αρχή ή η διοικητική αρχή στην οποία έχει απευθυνθεί η τελευταία, ενεργεί στα όρια των δυνατοτήτων της σαν να επρόκειτο για λογαριασμό της ή ύστερα από αίτηση μιας άλλης αρχής του εδάφους της.

Η αρμόδια αρχή κοινοποιεί τα αποτελέσματα αυτών των ερευνών στην αιτούσα αρχή.

2. Κατόπιν συμφωνίας της αιτούσας αρχής και της αρμόδιας αρχής, μόνιμοι υπάλληλοι που ορίζονται από την αιτούσα αρχή μπορούν να παρευρίσκονται στις έρευνες που αναφέρονται στην παράγραφο 1.

Άρθρο 10

Κατόπιν συμφωνίας μεταξύ της αιτούσας αρχής και της αρμόδιας αρχής και σύμφωνα με τις λεπτομέρειες που καθορίζονται από αυτήν την τελευταία, μόνιμοι υπάλληλοι δεόντως εξουσιοδοτημένοι από την αιτούσα αρχή μπορούν στα τελωνεία ή στις διοικητικές αρχές που αναφέρονται στο άρθρο 1 στο έδαφος, όπου έχει την έδρα της η αρμόδια αρχή, να ασκούν τα καθήκοντά τους και να συγκεντρώνουν πληροφορίες σχετικά με την εφαρμογή των διατάξεων τις οποίες χρειάζεται η αιτούσα αρχή και που προέρχονται από τα έγγραφα στα οποία μπορούν να έχουν πρόσβαση οι υπάλληλοι αυτών των τελωνείων. Αυτοί οι υπάλληλοι εξουσιοδοτούνται να λάβουν αντίγραφο αυτών των εγγράφων.

ΤΙΤΛΟΣ ΙΙ ΑΥΤΕΠΑΓΓΕΛΤΗ ΣΥΝΔΡΟΜΗ

Άρθρο 11

Σύμφωνα με τις προϋποθέσεις που καθορίζονται στα άρθρα 12 και 13, οι αρμόδιες αρχές κάθε συμαλλόμενου μέρους παρέχουν τη συνδρομή τους στις αρμόδιες αρχές του άλλου συμβαλλόμενου μέρους χωρίς πορηγούμενη αίτηση αυτών των τελευταίων.

Άρθρο 12

Όταν κρίνουν σκόπιμο, για τη τήρηση των διατάξεων, οι αρμόδιες αρχές συμαβλλομένου μέρους:

α) ασκούν ή φροντίζουν να ασκηθεί, στο μέτρο του δυνατού, η ειδική εποπτεία που καθορίζεται στο άρθρο 7 7 β) κοινοποιούν στις αρμόδιες αρχές του άλλου ενδιαφερόμενου συμβαλλόμενου μέρους, ιδίως με τη μορφή εκθέσεων και άλλων εγγράφων ή επικυρωμένων αντιγράφων ή αποσπασμάτων τους, κάθε πληροφορία που διαθέτουν σχετικά με ενέργειες που θεωρούν ότι είναι αντίθετες προς τις διατάξεις.

Άρθρο 13

Οι αρμόδιες αρχές κάθε συμβαλλόμενου μέρους κοινοποιούν χωρίς καθυστέρηση στις αρχές του άλλου συμβαλλόμενου μέρους κάθε χρήσιμη πληροφορία που έχει σχέση με ενέργειες αντίθετες ή που τις θεωρούν αντίθετες προς τις διατάξεις και ιδίως αυτές που έχουν σχέση με τα εμπορεύματα που αποτελούν αντικείμενό τους και με τα νέα μέσα ή μεθόδους που χρησιμοποιούνται για να πραγματοποιηθούν αυτές οι ενέργειες.

ΤΙΤΛΟΣ ΙΙΙ ΤΕΛΙΚΕΣ ΔΙΑΤΑΞΕΙΣ

Άρθρο 14

1. Η εφαρμογή της παρούσας απόφασης, καθώς και η εξέταση των αιτήσεων και της ανταλλαγής πληροφοριών, εναπόκειται στις κεντρικές τελωνειακές αρχές του Πριγκιπάτου της Ανδόρας και στις αρμόδιες υπηρεσίες της Επιτροπής. Αυτές αποφασίζουν για όλες τις διευθετήσεις και τα μέτρα που είναι αναγκαία για το σκοπό αυτό.

2. Τα συμβαλλόμενα μέρη κοινοποιούν αμοιβαία τον κατάλογο των αρμόδιων αρχών που διορίζονται για να ανταποκριθούν στους σκοπούς της παραγράφου 1. Αυτή η ενημέρωση συμπληρώνεται με καταλόγους, που θα συμπληρωθούν εφόσον είναι αναγκαίο, των υπαλλήλων αυτών των υπηρεσιών που είναι υπεύθυνοι για την πρόληψη και την αναζήτηση των παρατυπιών που θα σημειωθούν έναντι των διατάξεων της συμφωνίας.

Εξάλλου, για να εξασφαλισθεί η μεγαλύτερη δυνατή αποτελεσματικότητα της απόφασης, τα συμβαλλόμενα μέρη λαμβάνουν τα κατάλληλα μέτρα ώστε οι υπεύθυνες υπηρεσίες να συνάψουν προσωπικές επαφές που θα διευκολύνουν την ανταλλαγή πληροφοριών και την εξέταση των αιτήσεων.

3. Τα συμβαλλόμενα μέρη ενημερώνονται αμοιβαία για τις διατάξεις που λαμβάνονται για την εφαρμογή της απόφασης.

Άρθρο 15

1. Η παρούσα απόφαση δεν επιβάλλει στα συμβαλλόμενα μέρη να παρέχουν συνδρομή στην περίπτωση που αυτή η συνδρομή ενδέχεται να προσβάλει την δημόσια τάξη, την ασφάλεια ή άλλα βασικά συμφέροντα ενός συμβαλλόμενου μέρους.

2. Κάθε άρνηση συνδρομής πρέπει να αιτιολογείται.

Άρθρο 16

Η διαβίβαση εγγράφων που προβλέπεται από την παρούσα απόφαση μπορεί να αντικατασταθεί με την παροχή πληροφοριών που παρέχονται, σε οποιαδήποτε μορφή και για τους ίδιους σκοπούς, από τα μέσα συστημάτων πληροφορικής.

Άρθρο 17

1. Οι πληροφορίες, που γνωστοποιούνται με οποιαδήποτε μορφή κατ' εφαρμογή της παρούσας απόφασης, έχουν εμπιστευτικό χαρακτήρα. Καλύπτονται από το επαγγελματικό απόρρητο και από την προστασία που παρέχουν οι εθνικοί νόμοι που ισχύουν στο έδαφος του συμβαλλομένου μέρους το οποίο τους έλαβε για πληροφορίες της ίδιας φύσης καθώς και από τους αντίστοιχους κανόνες που εφαρμόζονται στα κοινοτικά όργανα. Οι πληροφορίες που αναφέρονται στο πρώτο εδάφιο δεν μπορούν ιδίως να διαβιβασθούν σε πρόσωπα άλλα από εκείνα τα οποία, στα εδάφη των συμβαλλομένων μερών ή στο πλαίσιο των κοινοτικών οργάνων, οφείλουν σύμφωνα με τα καθήκοντα τους να τις γνωρίζουν. Ούτε μπορούν να χρησιμοποιηθούν για σκοπούς άλλους από εκείνους που προβλέπει η παρούσα απόφαση, εκτός αν η αρχή που τις παρέσχε έδωσε ρητή συγκατάθεση και εφόσον οι ισχύοντες νόμοι στο έδαφος στο οποίο έχει την έδρα της η αρχή η οποία τις έλαβε, δεν είναι αντίθετοι προς μία τέτοια γνωστοποίηση ή χρησιμοποίηση.

2. Η παράγραφος 1 δεν αντιτίθεται στη χρησιμοποίηση πληροφοριών, στο πλαίσιο δικαστικών αγωγών ή διώξεων που ανλήφθησαν λόγω της μη τηρήσεως των διατάξεων, οι οποίες έχουν ληφθεί σε εφαρμογή της παρούσας απόφασης.

Η αρμόδια αρχή του συμβαλλόμενου μέρους που παρέσχε τις εν λόγω πληροφορίες ενημερώνεται αμελλητί σχετικά με κάθε τέτοια χρησιμοποίηση.

Άρθρο 18

Τα συμβαλλόμενα μέρη παραιτούνται από κάθε απαίτηση επιστροφής των εξόδων που απορρέουν από την εφαρμογή της παρούσας απόφασης, εκτός, κατά περίπτωση, όσον αφορά τις αμοιβές των εμπειρογνωμόνων.

Άρθρο 19

Η παρούσα απόφαση δεν επηρεάζει την εφαρμογή στα συμβαλλόμενα μέρη των κανόνων που αφορούν την αμοιβαία δικαστική αρωγή σε ποινικές υποθέσεις.

Άρθρο 20

Η μεικτή επιτροπή αναλαμβάνει τη διαχείριση της παρούσας απόφασης.

Άρθρο 21

Η παρούσα απόφαση αρχίζει να ισχύει την 1η Ιουλίου 1991.

Η παρούσα απόφαση είναι δεσμευτική ως προς όλα τα μέρη της και ισχύει άμεσα στα συμβαλλόμενα μέρη.

Ανδόρα λα Βέλια, 12 Ιουλίου 1991. Για τη μεικτή επιτροπή Ο Πρόεδρος Oscar RIBAS REIG